wickkiey/tamil-wikipedia-markdown huggingface dataset:
# தாரை சண்டை வானூர்தி தலைமுறைகள்


**தாரை சண்டை வானூர்தி தலைமுறைகள்** (Jet fighter generations) தாரை போர் வானூர்திகளின் வரலாற்று வளர்ச்சியில் முக்கிய தொழில்நுட்ப முன்னேற்றங்களை வகைப்படுத்துகின்றன. இது சண்டை வானூர்திகள் பரிணாம வளர்ச்சியை வெவ்வேறு தலைமுறைகளாக பிரிக்கிறது. ஐந்து தலைமுறைகள் பரவலாக அங்கீகரிக்கப்பட்டுள்ளன, ஆறாவது தலைமுறை வளர்ச்சியடைந்து வருகிறது.  

## வகைப்படுத்தல்
பல்வேறு தலைமுறை படிகளுக்கான சரியான அளவுகோல்கள் உலகளவில் ஒப்புக் கொள்ளப்படவில்லை. 1990 முதல் சில ஆசிரியர்கள் எவ்வாறு தலைமுறைகளை படிப்படியாக பிரித்துள்ளனர் என்பதை கீழே உள்ள அட்டவணை காட்டுகிறது.  
| காலம் | திறன் | உதாரணம் | ஹாலியன் (1990) | *ஏரோசுபேசுவெப்* (2004) | *வான்படை இதழ்* (2009) | காற்று சக்தி மேம்பாட்டு மையம் (2012) | பேக்கர் (2018) |
| --- | --- | --- | --- | --- | --- | --- | --- |
| 1943–50 | குறை ஒலி வேக காற்றியக்கவியல், வழக்கமான ஆயுதங்கள் | பி-80 | 1 | 1 | 1 | 1 | 1 |
| 1953–55 | ஒலி வேக காற்றியக்கவியல், குறுந்தூர ஏவுகணைகள், கதிரலைக் கும்பா | மிக்-15 | 2 | 2 |  |  |  |
| 1953–60 | குறைந்த மீயொலிவேக காற்றியக்கவியல், குறுந்தூர ஏவுகணைகள், கதிரலைக் கும்பா | மிக்-19 | 3 | 2 | 2 | 2 |  |
| 1955–70 | மீயொலிவேக காற்றியக்கவியல், அதிவேக ஏவுகணைகள் | மிக்-21 | 4 | 3 |  |  |  |
| 1960–70 | பன்முகச் போர் மற்றும் படைத்துறை | எப்-4, மிக்-23 | 5 | 3 | 3 | 3 |  |
| 1970–80 | மீயொலிவேக காற்றியக்கவியல், பன்முகச் சண்டை | டொர்னாடோ | 4 | 4 | 4 | 4 |  |
| 1974–1990 | மீயொலிவேக காற்றியக்கவியல், பன்முகச் சண்டை, உயர் செயல்திறன், அதிக சூழ்ச்சித்திறன் | எப்-14, மிக்-29, மிராஜ் 2000 | 6 |  |  |  |  |
| 1990–2000 | மேம்படுத்தப்பட்ட திறன்கள், மேம்பட்ட வான்மின்னணுவியல், கரவு தொழில்நுட்பம் | எப்/ஏ-18, எஸ்யு-30, டைபூன் | — | 4.5 | 4+ | 4.5 |  |
| 2000–தற்போது | மேம்படுத்தப்பட்ட வான்மின்னணுவியல், உயர் கரவு தொழில்நுட்பம் | எஸ்யு-35 | 4++ |  |  |  |  |
| எப்-22 | 5 | 5 | 5 | 5 | } |  |  |
# நிறுத்தி


**நிறுத்தி** (*Brake*) என்பது நகரும் அமைப்பிலிருந்து ஆற்றலை உறிஞ்சுவதன் மூலம் இயக்கத்தைத் தடுக்கும் ஓர் இயற்பியல் சாதனமாகும். இது நகரும் வாகனம், சக்கரம், அச்சு ஆகியவற்றை மெதுவாக்க, நிறுத்த அல்லது அதன் இயக்கத்தைத் தடுக்கப் பயன்படுத்தப்படுகிறது, இது பெரும்பாலும் உராய்வு மூலம் செய்யப்படுகிறது.  

பெரும்பாலான நிறுத்திகள் பொதுவாக இரண்டு மேற்பரப்புகளுக்கு இடையில் உராய்வைப் பயன்படுத்தி நகரும் பொருளின் இயக்க ஆற்றலை வெப்பமாக மாற்றுகின்றன. இருப்பினும் நிறுத்திகளில் ஆற்றல் மாற்றத்தின் பிற முறைகளும் பயன்படுத்தப்படலாம்.  

இருக்கும் நிறுத்தி அமைப்பின் வரைபடம்]]  

எடுத்துக்காட்டாக, மீளுருவாக்க நிறுத்திகளில் பெரும்பாலான ஆற்றல் மின் ஆற்றலாக மாற்றப்படுகின்றது, பின்னர் அதைப் பயன்படுத்த இந்த ஆற்றல் மின்கலங்களில் சேமிக்கப்படலாம். மற்ற முறைகள் அழுத்தப்பட்ட காற்று அல்லது எண்ணெய் போன்றவற்றைப் பயன்படுத்தி இயக்க ஆற்றலை நிலையாற்றலாக மாற்றுகின்றன. மின்னோட்ட நிறுத்திகள் காந்தப்புலங்களைப் பயன்படுத்தி வட்டு, துடுப்பு அல்லது தண்டவாளத்தில் இயக்க ஆற்றலை மின்சாரமாக மாற்றுகின்றன, பிறகு இது வெப்பமாக மாற்றப்படுகிறது. இன்னும் பிற நிறுத்தும் முறைகள் இயக்க ஆற்றலை வெவ்வேறு வடிவங்களாக மாற்றுகின்றன.
# துடுப்பு


**துடுப்பு** (*fin*) என்பது ஒரு பெரிய உடல் அல்லது கட்டமைப்பில் இணைக்கப்பட்ட ஒரு மெல்லிய கூறு அல்லது இணைப்பாகும். இந்த இழைகள் பொதுவாக ஏற்றம் அல்லது உந்துதலை வழங்கும் படலங்களாக செயல்படுகின்றன. இவை நீர், காற்று அல்லது பிற திரவங்களில் பயணிக்கும்போது இயக்கத்தை வழிநடத்தும் அல்லது நிலைப்படுத்தும் திறனை வழங்குகின்றன. இவை வெப்ப பரிமாற்ற நோக்கங்களுக்காக, மேற்பரப்பு பகுதிகளை அதிகரிக்க அல்லது வெறுமனே அலங்கார நோக்குடன் பயன்படுத்தப்படுகின்றன.  

துடுப்புகள் பரிணாம வளர்ச்சியில் முதலில் மீன் போன்ற கடல்வாழ் உயிரினங்கள் நகர்வதற்கான ஒரு வழிமுறையாக உருவானது. இந்த துடுப்புகள் நீந்தும்போது உந்துதலை உருவாக்கவும், நிலைத்தன்மையை அடையவும், இயக்கத்தைக் கட்டுப்படுத்தவும் பயன்படுத்தப்படுகின்றன. நீர்வாழ் விலங்குகள் முதுகு, வால் மற்றும் குத துடுப்புகள் என பல வகையான துடுப்புகளைக் கொண்டுள்ளன.  

படல வடிவ துடுப்புகள் இயங்கும் போது உந்துதலை உருவாக்குகின்றன. துடுப்பின் ஏற்றம் திரவங்களின் மீது ஒரு ஆற்றலை வெளிப்படுத்தும் போது இவை துடுப்பை எதிர் திசையில் தள்ளுகின்றன. நீர்வாழ் உயிரினங்கள் தண்ணீரில் துடுப்புகளை முன்னும் பின்னுமாக நகர்த்துவதன் மூலம் குறிப்பிடத்தக்க உந்துதலைப் பெறுகின்றன. துடுப்புகள் காற்று அல்லது தண்ணீரில் சுழற்றப்பட்டால் உந்துதலையும் உருவாக்கலாம். விசையாழிகள் மற்றும் உந்திகள் (சில விசிறிகள் மற்றும் விசையியக்கக் குழாய்கள்) பல சுழலும் துடுப்புகளைப் பயன்படுத்துகின்றன. இவை படலங்கள், இறக்கைகள், கைகள் அல்லது கத்திகள் என பல பெயர்களைக் கொண்டு அழைக்கப்படுகின்றன. உந்திகள் துடுப்புகளைப் பயன்படுத்தி ஒரு வானூர்தி அல்லது கப்பலைச் செலுத்துகின்றன. விசையாழிகள் துடுப்புகளின் ஏற்றதைப் பயன்படுத்தி இயக்க வாயுக்கள் அல்லது தண்ணீரிலிருந்து ஆற்றலை உருவாக்குகின்றன.  

இயக்கம் நிறுவப்பட்டதும், துடுப்புகளைப் பயன்படுத்தி இயக்கத்தை கட்டுப்படுத்தலாம். துடுப்புகள் அம்பு, ஈட்டி, ஏவூர்தி மற்றும் ஏவுகணைகளிலும் பயன்படுத்தப்படுகின்றன. பொறியியலில் துடுப்புகள் வெப்ப பரிமாற்ற துடுப்புகளாக வெப்பநிலையைக் கட்டுப்படுத்தப் பயன்படுகிறது.
# தெஸ்னி கான்



**தெஸ்னி கான்** (*Thesni Khan*) என்பவர் மலையாளத் திரைப்படங்களிலும், தொலைக்காட்சிகளிலும் மேடைகளிலும் தோன்றும் ஒரு இந்திய நடிகை ஆவார். 1988 இல் *டெய்ஸி* திரைப்படம் மூலம் நடிகையாக அறிமுகமானார். குணச்சித்திர பாத்திரங்களில் நடித்ததற்காக பரவலாக அறியப்பட்டவர். 2020 இல், இவர் மலையாள பிக் பாஸ் 2 என்ற உண்மைநிலை நிகழ்ச்சியில் போட்டியிட்டார். தற்போது இவர் "**தெஸ்பீன்ஸ்**" என்ற தனது யூடியூப் சேனலில் காணொளிகள் பதிவிடும் பிரபல பிரபலமாக உள்ளார்.  

## தனிப்பட்ட வாழ்க்கை
இவரது தந்தை அலி கான் ஒரு மாயவித்தைக் கலைஞர். இவரது ஆரம்ப நாட்களில், தெஸ்னி பல்வேறு மேடைகளில் நடத்தப்படும் மாயவித்தை நிகழ்ச்சிகளின் போது தனது தந்தைக்கு உதவுவார். பின்னர் கொச்சி கலாபவனில் படித்தார்.
# நிலைப்படுத்தி


யின் நிலைப்படுத்தி அமைப்பு]]  
**நிலைப்படுத்தி** (*Stabilizer*) என்பது காற்று அல்ல திரவத்தில் இயங்கும் கட்டமைப்புகளில் பயன்படும் கட்டுப்பாட்டு மேற்பரப்புகளாகும். பொதுவாக ஒன்று அல்லது அதற்கு மேற்பட்ட அசையும் நிலைப்படுத்திகளைக் கொண்டு திசை, நிலைத்தன்மை மற்றும் உருட்டல் கட்டுப்படுத்தப்படுகின்றன.  

இந்த அமைப்புகள் நிலையான அல்லது அசையும் தன்மைகளைக் கொண்டிருக்கலாம். சில சமயங்களில் மேற்பரப்பின் ஒரு சில பகுதிகள் மட்டும் அசையும் கட்டமைப்பைக் கொண்டிருக்கலாம். சூழலைப் பொறுத்து, சில நேரங்களில் இந்த சொல்லானது ஒட்டுமொத்த மேற்பரப்பின் ஒரு பகுதியை மட்டும் விவரிக்கலாம்.  

பெரிய தாரை வானூர்திகளில் பெரும்பாலும் செங்குத்து துடுப்பு மற்றும் கிடைமட்ட நிலைப்படுத்திகள் வால் பகுதியில் காணப்படுகின்றன. சிறிய மற்றும் சண்டை வானூர்திகள் வெவ்வேறு நிலைப்படுத்தி அமைப்பைக் கொண்டிருக்கலாம். பெரிய கப்பல்கள் நீரில் இயங்கும் போது நிலைப்படுத்த உதவும் பக்கவாட்டு துடுப்புகளைக் கொண்டிருக்கின்றன.
# பெக்கோக் தொடருந்து நிலையம்


**பெக்கோக் தொடருந்து நிலையம்** (ஆங்கிலம்: *Bekok Railway Station*; மலாய்: *Stesen KTMB Bekok*) என்பது மலேசியா, ஜொகூர், சிகாமட் மாவட்டம், பெக்கோக் நகர்ப்பகுதியில் அமைந்துள்ள ஒரு தொடருந்து நிலையம் ஆகும். இந்த நிலையம் பெக்கோக் நகரத்தின் மையப் பகுதியில் அமைந்து இருப்பதால், பெக்கோ நகரத்தை இரு பகுதிகளாகப் பிரிக்கிறது.  

இந்த நிலையம் பெக்கோக் நகரத்திற்கும்; மற்றும் அதன் சுற்றுப்புறப் பகுதிகளுக்கும் சேவை செய்கிறது.  

மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை வழித்தடத்தில் (*KTM West Coast Railway Line*) அமைந்துள்ள இந்த நிலையம் கேடிஎம் இண்டர்சிட்டி சேவைகளை வழங்குகிறது. பெக்கோக் நகரத்தில் இந்த நிலையம் அமைந்துள்ளதால், பெக்கோக் நகரத்தின் பெயரில் இந்த நிலையம் அழைக்கப்படுகிறது.  

## பொது

கிம்மாஸ் - ஜொகூர் பாரு மின்மயமாக்கப்பட்ட இரட்டை கண்காணிப்பு திட்டத்தின் ஒரு பகுதியாக புதிய பெக்கோக் நிலையம் கட்டப்படுகிறது. இந்த நிலையம் 23 ஜூன் 2021 அன்று மூடப்பட்டு, அதற்குப் பதிலாக பெக்கோக் நகரத்தில் ஒரு தற்காலிக நிலையம் அமைக்கப்பட்டது.  

மலாயா கடற்கரை மேற்குத் தொடருந்து வழித்தடத்தில் இரட்டைப் பாதை மற்றும் ஒற்றைப் பாதைகளை மின்மயமாக்கும் திட்டமே மலேசிய மின்மயமாக்கல் திட்டம் ஆகும்.  

புதிய பெக்கோக் நிலையம் திறக்கப்பட்டதும், பழைய நிலையம் இடிக்கப்படும் என்று மலாயா தொடருந்து நிறுவனம் (KTM) அறிவித்துள்ளது.  

## மேற்சான்றுகள்
# இறங்கமைப்பு

**இறங்கமைப்பு** என்பது வானூர்தி மற்றும் விண்கலங்களின் கீழ் உள்ள ஒரு அமைப்பாகும். பொதுவாக பல சக்கரங்களைக் கொண்ட அமைப்பான இது, வானூர்திகளால் புறப்பாடு மற்றும் தரையிறங்குவதற்கு பயன்படுத்தப்படுகிறது. மேலும் இந்த வாகனங்கள் தரையில் நகர்வதற்கு இந்த அமைப்பு பயன்படுகின்றது.  

## பயன்பாடு

ஒரு வானூர்தியைப் பொறுத்தவரை, இந்த அமைப்பு பறக்காதபோது தரையில் அதன் மொத்த எடையையும் தாங்கி நிற்கிறது. இதனால் இந்த அமைப்பானது வானூர்தி புறப்படவும், தரையிரங்கவும், உடற் அமைப்பிறகு சேதமின்றி இயக்க அனுமதிக்கிறது. பனி, நீர் அல்லது செங்குத்தான நிலப்பகுதிகளில் செயல்பாட்டிற்கு, சறுக்காமலிருக்க சிறப்பு உபகரணங்கள் அல்லது மிதவைகள் தேவைப்படுகின்றன.  

வேகமான பறக்கக்க கூடிய தாரை வானூர்திகளில், பறக்கும் போது காற்றுடன் உராய்வைக் குறைக்க, இந்த இரண்டமைப்பானது வானூர்திகள் உடலமைப்பிற்குள் உள்வாங்குகின்றன. பின்னர் தரையிறங்கும் போது இவை பழைய நிலைக்கு திரும்புகின்றன. சில ஏவூர்தி மற்றும் விண்கலங்களில் இவை பொதுவாக தரையிறங்கும்போது மற்றும் மேற்பரப்பு இயக்கத்தின் போது மட்டுமே பயன்படுத்தப்படுகின்றது, புறப்பாடும் பயன்படுத்தப்படுவதில்லை.  

## அமைப்பு
வானூர்தியின் இறங்கமைப்பின் ஒரு பகுதி]]  
இது பெரும்பாலும் மூன்று துணை அமைப்புகளைக் கொண்டுள்ளது, முன்பக்கத்தில் வானூர்தியின் மூக்கு பகுதியின் கீழ் ஒரு துணை அமைப்பையும், நடு அல்லது பின் பகுதியில் உடரமைப்பிற்குக் கீழ் அல்லது பக்கவாட்டு இறக்கைகளின் கீழ் இரண்டு துணை அமைப்புகளையும் கொண்டுள்ளது. ஒவ்வொரு துணை அமைப்பும் ஒன்றுக்கும் மேற்பட்ட சக்கரங்களைக் கொண்டிருக்கலாம். சில சமயங்களில் நான்கு அல்லது ஐந்து துணை அமைப்புகள் கொண்டிருக்கலாம்.  

இந்த அமைப்பு அதிக எடைகளைத் தாங்குவதால் வலுவாக இருக்க வேண்டும் மற்றும் அதன் வடிவமைப்பு வானூர்தியின் எடை, சமநிலை மற்றும் செயல்திறனை பாதிக்கிறது. உலங்கு வானூர்திகள் அவற்றின் அளவு மற்றும் பங்கைப் பொறுத்து சறுக்கல்கள் அல்லது ஒன்றுக்கும் மேற்பட்ட சக்கர அமைப்புகளைப் பயன்படுத்துகின்றன.
# பாலோ தொடருந்து நிலையம்


**பாலோ தொடருந்து நிலையம்** (ஆங்கிலம்: *Paloh Railway Station*; மலாய்: *Stesen KTMB Paloh*) என்பது மலேசியா, ஜொகூர், குளுவாங் மாவட்டம், பாலோ நகர்ப்பகுதியில் அமைந்துள்ள ஒரு தொடருந்து நிலையம் ஆகும். இந்த நிலையம் பாலோ நகரத்தின் மையப் பகுதியில் அமைந்து இருப்பதால், பாலோ நகரத்தை இரு பகுதிகளாகப் பிரிக்கிறது.  

மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை வழித்தடத்தில் (*KTM West Coast Railway Line*) அமைந்துள்ள இந்த நிலையம் கேடிஎம் இண்டர்சிட்டி சேவைகளை வழங்குகிறது. பாலோ நகரத்தில் இந்த நிலையம் அமைந்துள்ளதால், பாலோ நகரத்தின் பெயரில் இந்த நிலையம் அழைக்கப்படுகிறது.  

## பொது

கிம்மாஸ் - ஜொகூர் பாரு மின்மயமாக்கப்பட்ட இரட்டை கண்காணிப்பு திட்டத்தின் ஒரு பகுதியாக புதிய பாலோ நிலையம் கட்டப்படுகிறது. இந்த நிலையம் 23 ஜூன் 2021 அன்று மூடப்பட்டு, அதற்குப் பதிலாக பாலோ நகரத்தில் ஒரு தற்காலிக நிலையம் அமைக்கப்பட்டது.  

புதிய, வேகமான கேடிஎம் இடிஎஸ் மின்சாரச் தொடருந்து சேவைகளுக்கு இடமளிக்கும் வகையில், ஜொகூர் மாநிலத்தில் உள்ள தொடருந்து வழித்தடங்களில் தற்போது மேம்படுத்தும் பணிகள் நடைபெற்று வருகின்றன.  

மலாயா கடற்கரை மேற்குத் தொடருந்து வழித்தடத்தில் இரட்டைப் பாதை மற்றும் ஒற்றைப் பாதைகளை மின்மயமாக்கும் திட்டமே மலேசிய மின்மயமாக்கல் திட்டம் ஆகும்.  

புதிய பாலோ நிலையம் திறக்கப்பட்டதும், பழைய நிலையம் இடிக்கப்படும் என்று மலாயா தொடருந்து நிறுவனம் (KTM) அறிவித்துள்ளது.  

## மேற்சான்றுகள்
# பி. நர்சிங் ராவ்


**போங்கு நர்சிங் ராவ்** (*Bongu Narsing Rao*) (பிறப்பு 1946) ஓர் இந்தியத் திரைப்பட இயக்குநரும் திரைக்கதை ஆசிரியரும் எழுத்தாளரும் இசையமைப்பாளரும் கவிஞரும் திரைப்படத் தயாரிப்பாளரும் நடிகரும் மற்றும் ஓவியரும் ஆவார். இவர் முக்கியமாகத் தெலுங்குத் திரைப்படங்களிலும், நாடகங்களிலும் பணியாற்றுகிறார். ராவ் ஐந்து தேசிய திரைப்பட விருதுகள், மூன்று நந்தி விருதுகள், பல்வேறு சர்வதேச விருதுகளைப் பெற்றுள்ளார். மேலும், பல்வேறு ஆசிய திரைப்பட விழாக்களில் நடுவர் குழுவில் பணியாற்றியுள்ளார். 1989 மற்றும் 1991 ஆம் ஆண்டுகளில் முறையே 16 மற்றும் 17 வது மாஸ்கோ சர்வதேச திரைப்பட விழாக்களில் விருதுகளை வென்ற *தாசி* மற்றும் *மட்டி மனுசுலு* ஆகிய படங்களை இவர் இயக்கினார்.  

## சொந்த வாழ்க்கை.
இவர் ஐதராபாத் இராச்சியத்திலிருந்த மேதக் மாவட்டத்தின் பிரக்னாபூரில் ஒரு விவசாயக் குடும்பத்தில் பிறந்தார். நரசிங்க ராவ் திருமணமானவர். இவருக்கு மூன்று மகன்கள் மற்றும் ஒரு மகள் மற்றும் ஏழு பேரக்குழந்தைகள் உள்ளனர்.
# வார்த்தைகளற்ற நிறுவல்முறை

கூட்டுத்தொகையானது, வது முக்கோண எண்ணின் வர்க்கமாகும் என்ற நிசோமசுஸ் தேற்றக் கூற்றின் காட்சி நிறுவலுக்கான தன்-விளக்கப்படம்.]]  
கணிதத்தில் **வார்த்தைகளற்ற நிறுவல்முறை** அல்லது **காட்சி நிறுவல்** (*proof without words*, *visual proof*) என்பது, ஒரு கணிதக் கூற்று அல்லது கணித முற்றொருமையின் ஒருவகையான விளக்கம் ஆகும். இம்முறையில் எடுத்துக்கொள்ளப்பட்ட கூற்றானது தன்-விளக்கப் படங்களின் மூலம் மட்டுமே விளக்கப்படுகிறது. எந்தவொரு வார்த்தை விளக்கமும் அங்கு இடம்பெறாது. தன்-விளக்க இயல்பால் இது, முறையான நிறுவல்முறைகளைவிட எளிதான புரிதலைத் தருகின்றது. ஒரு குறிப்பிட்ட வகைக்கானதாக படம் அமைந்திருந்தாலும் அதனை ஒரு நிறுவல்முறையாகக் ஏற்றுக்கொள்வதற்கு, அது பொதுமைப்படுத்தக் கூடியதாகவும் இருக்கவேண்டும்.  

வார்த்தைகளற்ற நிறுவலானது அது விளக்கும் கூற்றைப் பற்றிய தருக்க விளக்கத்தை கொண்டிராததால், இதனை முறையான கணித நிறுவலுக்குச் சமமானதாகக் கருதமுடியாது. இருப்பினும், கூற்றினைப் புரிந்துகொள்ளும் விதத்தில், தரமான உள்ளுணர்வுகளை படத்தைக் காண்போருக்கு காட்சி நிறுவல் ஏற்படுத்தும்.  

## எடுத்துக்காட்டுகள்
### ஒற்றை எண்களின் கூட்டுத்தொகை

ஒற்றை எண்களுக்கான தேற்றத்தின் காட்சி நிறுவல் படத்திlல் காட்டப்பட்டுள்ளது.  

*தேற்றத்தின் கூற்று*:  
:2*n*&nbsp;&minus;&nbsp;1 வரையிலான ஒற்றை எண்களின் கூட்டுத்தொகையானது ஒரு முழு வர்க்கமாகும்.  

படத்தில், முழுவர்க்கமான *n*<sup>2</sup>&mdash; காட்சி நிறுவல் முறைப்படி விளக்கப்பட்டுள்ளது.  

படத்திலுள்ள கட்டமைப்பின் ஒரு மூலையிலுள்ள கட்டம், முதல் முழுவர்க்க எண்ணான 1ஐக் குறிக்கிறது. அந்த ஒற்றைக் கட்டத்தின் இருபுறமும் மூன்று (அடுத்த ஒற்றை எண்) கட்டங்களைச் சுற்றியமைத்து 2&thinsp;×&thinsp;2 கட்டத்தொகுப்பை அமைக்க அது இரண்டாவது வர்க்க எண் 4ஐக் குறிக்கிறது. இரண்டாவது கட்டமைப்பின் இருபுறமும் 5 (மூன்றாவது ஒற்றை எண்) கட்டங்களைச் சுற்றியமைத்து மூன்றாவது 3&thinsp;×&thinsp;3 கட்டத்தொகுப்பை உருவாக்க அது மூன்றாவது வர்க்க எண்ணான 9 ஐக் குறிக்கிறது. இச்செயலைத் தொடர்ந்து செய்துகொண்டே போகும்போது அடுத்தடுத்த வர்க்க எண்களைக் குறிக்கும் கட்டமைப்புகள் உருவாக்கப்படும்.  

### பித்தேகோரசு தேற்றம்

பித்தேகோரசு தேற்றத்தின் கூற்றான <math>a^2 + b^2 = c^2</math> என்பதை காட்சி நிறுவல் முறையில் நிறுவலாம்.  

<math>a+b</math> பக்க அளவுள்ள ஒரு பெரிய சதுரம்; அதனுள் நான்கு மூலைகளிலும் <math>a</math>, <math>b</math>, <math>c</math> பக்க அளவுகள் கொண்ட நான்கு செங்கோண முக்கோணங்கள்; இடைப்பட்ட மூலைவிட்ட சதுரத்தின் பரப்பளவு <math>c^2</math>. நான்கு முக்கோணங்களையும், எடுத்துக்கொள்ளப்பட்ட பெரிய சதுரத்துக்குள் பயன்படுத்தப்படாத பகுதியை <math>a^2,</math> <math>b^2</math> பரப்பளவுள்ள இரு சதுரங்களாகப் பிரியுமாறு மாற்றியமைக்கலாம்.  

## பயன்பாடு
"கணித இதழ்", "கல்லூரி கணித இதழ்" ஆகிய இரு இதழ்களும் "வார்த்தைகளற்ற நிறுவல்" என்ற தலைப்பின்கீழ் பல வார்த்தைகளற்ற நிறுவல்களைத் தவறாமல் வெளியிட்டு வருகின்றன.  

## பிற நிறுவல்களுடன் ஒப்பீடு
கணிதச் சமுதாயத்தால் ஒரு நிறுவல்முறை ஏற்றுக்கொள்ளப்பட வேண்டுமானால், அது நிறுவ முயலும் கூற்றானது எவ்வாறு பல மெய்கோள்களை முழுவதுமாகப் பின்பற்றி அமைகிறது என்பதைத் தருக்கரீதியாகத் தெளிவுபடுத்தவேண்டும். வார்த்தைகளற்ற நிறுவல்முறை அம்மாதிரியான விவாதத்தை நேரிடையாக அளிப்பதில்லை. எனவே முறையான நிறுவல் தேவைப்படும் சூழல்களில், முறையான நிறுவலுக்குப் பதிலானதாக ஏற்றுக்கொள்ளப்படுவதில்லை மாறாக, இந்த நிறுவல்முறையானது ஏற்கனவே முறையான நிறுவலைக் கொண்டுள்ள கருத்துகளுக்கு விளக்கப்படங்களாகவும் கற்றல் கருவிகளாகவும் கணிதவியலாளர்களால் பயன்படுத்தப்படுகிறது.
# காந்தாரா-அத்தியாயம் 1


***காந்தாரா: அத்தியாயம் 1*** (*Kantara: Chapter* 1) என்பது என்பது 2025 ஆம் ஆண்டு வெளியான கன்னட மொழி காவிய கனவுருப்புனைவு அதிரடித் திரைப்படம். இது கதம்பர் வம்ச ஆட்சியின் போது நடந்த ஒரு கதையை ரிஷப் ஷெட்டி எழுதி இயக்கியிருக்கிறார். மேலும், 2022 ஆம் ஆண்டு வெளியான காந்தாரா திரைப்படத்தின் முன்பகுதியான இந்தக் கதை, முதல் படத்தில் அறிமுகப்படுத்தப்பட்ட பாரம்பரியம் மற்றும் மூதாதையர் மோதலின் தோற்றத்தை ஆழமாக ஆராய்கிறது. இப்படத்தில் இந்தப் படத்தில் ஜெயராம், ருக்மணி வசந்த் மற்றும் குல்சன் தேவையா ஆகியோருடன் “காடுபெட்டு சிவன்” பாத்திரத்தில் ரிஷப் ஷெட்டி நடித்துள்ளார்.  

2023 நவம்பரில் படப்பிடிப்பு தொடங்கியது. 2025 ஆம் ஆண்டின் இறுதியில் படத்தை வெளியிட திட்டமிடப்பட்டுள்ளது. படத்தின் முன்னோட்டம் 27 நவம்பர் 2023 அன்று வெளியிடப்பட்டது விளம்பர பதாகையை கானி ஸ்டுடியோ வடிவமைத்துள்ளது. படத்திற்கு ஒலிப்பதிவு மற்றும் பின்னணி இசையை பி. அஜனீஷ் லோக்நாத் மேற்கொண்டுள்ளார்.  

## கதை

## ஒலிப்பதிவு
காந்தாரா படத்திற்கு இசையமைத்த பி. அஜனீஷ் லோக்நாத் இப்படத்திற்கும் இசையமைத்துள்ளார்.  

## வெளியீடு

காந்தாரா: அத்தியாயம் கன்னடம், இந்தி, தெலுங்கு, தமிழ், மலையாளம், பெங்காலி மற்றும் ஆங்கில மொழிகளில் அக்டோபர் 2, 2025 அன்று உலகளவில் திரையரங்குகளில் வெளியிடப்பட்டது.  

இந்தப் படம் தற்போது எல்லா காலத்திலும் அதிக வசூல் செய்த நான்காவது கன்னட படமாகவும், 2025 ஆம் ஆண்டில் அதிக வசூல் செய்த இரண்டாவது கன்னட படமாகவும் உள்ளது.  

## மேலதிக ஊடக சேவை
மேலதிக ஊடக சேவை நிறுவனமான அமேசான் பிரைம் வீடியோ படத்தின் உரிமையை வாங்கியுள்ளது.
# சப்தமி கௌடா


**சப்தமி கௌடா** (*Sapthami Gowda*) ஓர் இந்திய நடிகை ஆவார். இவர் முதன்மையாக கன்னடத் திரைப்படங்களில் பணியாற்றுகிறார். 2020 ஆம் ஆண்டு துனியா சூரி இயக்கிய *பாப்கார்ன் மங்கி டைகர்* திரைப்படத்தின் மூலம் நடிகையாக அறிமுகமானார். 2022 இல் ரிஷப் ஷெட்டி இயக்கிய காந்தாரா படத்தில் *லீலா*வாக நடித்ததற்காக அறியப்பட்டார்.  

## ஆரம்ப கால வாழ்க்கை
பெங்களூரில் பிறந்த சப்தமி, நீச்சற் போட்டிகளில் போட்டியிட்டு பல பதக்கங்களை வென்றுள்ளார்.  

## தொழில்
இயக்குநர் துனியா சூரி இயக்கத்தில் 2020 ஆம் ஆண்டு வெளியான கன்னடத் திரைப்படமான *பாப்கார்ன் மங்கி டைகர்* திரைப்படத்தில் சப்தமி கௌடா நடிகர் தனஞ்சயாவிற்கு நாயகியாக அறிமுகமானார். படம் பார்வையாளர்களிடமிருந்து கலவையான விமர்சனங்களைப் பெற்றது. இருப்பினும் இவரது நடிப்பு பாராட்டப்பட்டது. பின்னர் பரபரப்பூட்டும் திரைப்படமான காந்தாராவில் லீலாவாக நடித்தார். இப்படத்தில் இவரது கிராமத்து பெண்ணின் பாத்திரம் பாராட்டப்பட்டது.  

2023 ஆம் ஆண்டு விவேக் அக்னிஹோத்திரி இயக்கிய *தி வாக்சின் வார்* திரைப்படத்தின் மூலம் பாலிவுட்டில் அறிமுகமானார்.  

சந்தோஷ் ஆனந்த்ராம் இயக்கி வரும் *யுவா* என்ற கன்னடத் திரைப்படத்தில் அறிமுக நடிகர் யுவ ராஜ்குமாருடன் ( ராகவேந்திர ராஜ்குமாரின் மகன்) நடித்து வருகிறார். மேலும், அபிஷேக் அம்பரீஷுடன் இணைந்து எஸ். கிருஷ்ணா இயக்கி வரும் 'காளி' படத்திலும் நடிக்கிறார்.  

## பிற பணிகள்
கர்நாடக அரசின் "நன்னா மைத்ரி" திட்டத்தின் தூதராக சப்தமி நியமிக்கப்பட்டுள்ளார். இது கர்நாடகா முழுவதும் உள்ள இளம்பெண்களுக்கு மாதவிடாய் கோப்பைகளை விநியோகிக்க உதவுகிறது. பார்வையற்றோருக்கான சமர்த்தனம் அறக்கட்டளையால் ஏற்பாடு செய்யப்பட்ட பார்வையற்றோருக்கான துடுப்பாட்டம் 2022 இன் 3வது இருபது20 உலகக் கோப்பைப் பதிப்பிற்கான விளம்பரத் தூதராகவும் இவர் நியமிக்கப்பட்டார்.
# முருந்தா சுரங்கம்


**முருந்தா சுரங்கம்** (*Muruntau mine*, uz: Muruntov koni) என்ற தங்கச் சுரங்கம், உசுபெக்கிசுத்தான் நாட்டின் பெரிய தங்கச் சுரங்கமாகும், உலகின் பெரிய தங்கச்சுரங்கங்களில் இதுவும் ஒன்றாகும். இந்நாட்டின் ஆட்சிப் பகுதியான, நவோய் பிராந்தியத்தில் உள்ள கிசில்கும் பாலைவனம் உள்ளது. இதற்கு தென்மேற்குப் பகுதியில் முருந்தா மலைகள் உள்ளன. அங்கு இந்த சுரங்கம் இருப்பதால், இப்பெயர் பெற்றது. இச்சுரக்கத்தில் அளவு தங்கம் இருப்பதாகக் கணக்கிடப்பட்டுள்ளது.  

1958 ஆம் ஆண்டு இச்சுரங்கம் கண்டறியப்பட்டது. தங்கம் தோண்டி எடுக்கும் பணி, சூலை 21, 1969 ஆம் ஆண்டு தொடங்கியது. நவோய் சுரங்க நிறுவனம் (Navoi Mining and Metallurgy Combinat) இந்த சுரங்கத்தினை மேலாண்மை செய்கிறது.  

## பொதுவான தகவல்கள்
இந்தோனேசியாவில் உள்ள கிராசுபெர்க்கு(Grasberg) நிறுவனம், உலகின் தங்கத் தயாரிப்பில் முதலிடம் வகிக்கிறது. இரண்டாம் நிலையில் 'சராப்சான்' (Zarafshan) தங்கச் சுரங்கமுள்ளது. இந்த தங்க சுரங்கப்பணியால், இந்நிறுவனம் உலகின் மிகப்பெரிய தங்கம் தோண்டும் சுரங்கத்தினை பரப்பளவில் பெற்றுள்ளது. இதன் நீளம் 3.5&nbsp;கி.மீ., அகலம் - 2.7&nbsp;கி.மீ., ஆழம் - 600 மீ. ஆகும்.  

2001 ஆம் ஆண்டு கணக்கெடுப்பின் படி,53 டன்கள் ஒவ்வொரு வருடமும் எடுக்கப்பட்டது. 2014 ஆம் ஆண்டு 61 டன்களாக எடுத்தனர். 2007 ஆம் கணக்கெடுப்பின் படி, தங்க எச்சங்கள் கையிருப்பு 1,750 டன்கள் ஆகும்.
# கசுபாசோ


**கசுபாசோ** (*gazpacho*, ) அல்லது *gaspacho* , ஆங்கிலம்: *Andalusian gazpacho*) என்பது குளிர்ச்சி நிலையில் சுவைக்கக் கூடிய சூப் ஆகும். இதில் வேக வைக்காத காய்கறித் துண்டுகள் கலந்து இருக்கும். இந்த சூப், தெற்கு ஐபீரிய மூவலந்தீவு, அதனைச்சுற்றியுள்ள இடங்களில் இருந்து தோன்றியதென்பர். இந்த சூப் எசுப்பானியத்தில் பரவலாக உண்ணப்படுகிறது. போர்த்துக்கல் நாட்டில் இது வெயிற்காலத்தில் மிகவும் விரும்பி குளிர்ச்சிக்காக சுவைக்கப்படுகிறது. இதில் பல்வேறு வகைகள் தயாரிக்கப்படுகின்றன. அதில் ஒன்றாக அசோபிலான்கோவைச் சொல்லலாம்.  

## தயாரிப்பு முறை
இதில் ரொட்டி, தக்காளி, வெள்ளரி, வெங்காயம், குடை மிளகாய், பூண்டு, இடலை எண்ணைய், புளிங்காடி, நீர், உப்பு ஆகிய கலந்து செய்யப்படுகிறது.. இந்தாட்டின் வடபகுதியில் சீரகம் கலந்தும் செய்வர்.
# பட்டியலிடப்பட்ட பகுதிகள்


**அட்டவணைப்படுத்தப்பட்ட பகுதிகள்** என்பது இந்தியாவில் உள்ள பழங்குடியின மக்கள் அதிகம் உள்ள பகுதிகளாகும், இது ஒரு சிறப்பு நிர்வாக பொறிமுறைக்கு உட்பட்டது இதில் மத்திய அரசு அப்பகுதியில் உள்ள பட்டியல் பழங்குடியினரின் கலாச்சார, பொருளாதார நலன்களைப் பாதுகாப்பதில் நேரடிப் பங்கு வகிக்கிறது. பகுதிகளை உருவாக்கி நிர்வகிப்பதற்கான அதிகாரத்தை இந்திய அரசியலமைப்பின் ஐந்தாவது மற்றும் ஆறாவது அட்டவணைகள் வழங்குகிறது.  

## ஐந்தாவது அட்டவணை பகுதி
ஐந்தாவது அட்டவணை ஆந்திரப் பிரதேசம், தெலுங்கானா, குசராத்து, சார்க்கண்டு, சத்தீசுகர், இமாச்சலப் பிரதேசம், மத்தியப் பிரதேசம், மகாராட்டிரம், ஒடிசா, இராசத்தான் ஆகிய மாநிலங்களில் பழங்குடியின நலன்களைப் பாதுகாக்கிறது. ஐந்தாவது அட்டவணைப் பகுதிகளில், மாநில ஆளுநருக்கு மாநில அரசாங்கத்திற்கு உத்தரவுகளை வழங்குதல் மற்றும் மத்திய அல்லது மாநில சட்டமன்றத்தின் செயல்களின் விளைவைக் கட்டுப்படுத்துதல் உள்ளிட்ட பகுதிகளில் பழங்குடி மக்களைப் பொறுத்தவரை சிறப்புப் பொறுப்புகள் உள்ளன.  

## ஆறாவது அட்டவணை பகுதி
ஆறாவது அட்டவணை அசாம், மேகாலயா, திரிபுரா, மிசோரம் ஆகிய மாநிலங்களில் உள்ள பழங்குடியினரின் நலன்களைப் பாதுகாக்கிறது. ஆறாவது அட்டவணை பகுதிகளில், சுயாட்சிக்கு முக்கியத்துவம் கொடுக்கிறது; பழங்குடியின சமூகங்களுக்கு கணிசமான சுயாட்சி வழங்கியுள்ளது, இதில் சட்டங்களை இயற்றும் அதிகாரங்கள், சமூக உள்கட்டமைப்பு மேம்பாட்டிற்காக மத்திய அரசின் நிதியைப் பெறுதல் ஆகியவை அடங்கும். உள்ளூர் கட்டுப்பாட்டை செயல்படுத்த ஆளுநர் மற்றும் மாநிலத்தின் பங்கு பகுதிகளில் குறிப்பிடத்தக்க வரம்புகளுக்கு உட்பட்டது.  

## இவற்றையும் காண்க

- பஞ்சாயத்துகள் (பட்டியலிடப்பட்ட பகுதிகளின் விரிவாக்கம்) சட்டம் 1996
- பட்டியல் சாதியினரும் பட்டியல் பழங்குடியினரும்
# இராசுமசு பலுடன்



**இராசுமசு பலுடன்** (*Rasmus Paludan*, பிறப்பு 2 சனவரி 1982) என்பவர் ஒரு டேனிய-சுவீடிய அரசியல்வாதியும், வழக்கறிஞரும் ஆவார், இவர் ஸ்ட்ராம் குர்சு என்ற வலதுசாரி அரசியல் கட்சியின் நிறுவனரும் அதன் தற்போதைய தலைவரும் ஆவார். இசுலாமிய மதத்தை தடை செய்ய வேண்டும், மேற்கத்தியர் அல்லாதவர்களை டென்மார்க்கில் இருந்து நாடு கடத்தப்பட வேண்டும் போன்ற மிகவும் சர்ச்சைக்குரிய கருத்துக்களுக்காக பலுடன் அறியப்பட்டுள்ளார். இவர் ஒரு தீவிர வலதுசரியாகவும் வலதுசாரி தீவிரவாதியாகவும் அரசியலார்வலர்களாலும் ஊடகங்களாலும் கருதப்படுகிறார்.  

பலுடன் இசுலாமிய விமர்சன நிகழ்வுகளுக்காகவும் ஆர்ப்பாட்டங்களுக்காகவும் அறியப்படுகிறார், இவை பெரும்பாலும் பல முசுலீம் குடியேறியவர்கள் வசிக்கும் நகர்ப்புறங்களில் நிகழ்த்தினார், ஆரம்பத்தில் டென்மார்க்கில் நிகழ்த்தினார். ஆர்ப்பாட்டங்களின் போது, இவர் குர்ஆனை "வேசிகளின் பெரிய நூல்" என்றும், இசுலாத்தை "ஓரினச்சேர்க்கை இசுலாம்" என்றும் அழைத்தார், இவர் குர்ஆனை எரித்து, எச்சில் துப்புவார் நூலில் சிறுநீர் கழிக்க மக்களை ஊக்குவித்தார். பலுடன் தனது ஆர்ப்பாட்டங்களின் காணொளிகளாக பதிவுசெய்து ஸ்ட்ராம் குர்சு கட்சியின் யூடியூப் ஒளிவழித்தடத்தில் பதிவேற்றுவதன் மூலம் குறிப்பாக கவனத்தை ஈர்த்துள்ளார். இனம் அல்லது மதத்தின் அடிப்படையில் தனிநபர்கள் அல்லது குழுக்களுக்கு எதிரான துன்புறுத்தல் மற்றும் வெறுக்கத்தக்க பேச்சுகள் யூடியூப் சமூக வழிகாட்டுதல்கள் தடை செய்கிறது இதன் விளைவாக, 2020 ஆம் ஆண்டில், யூடியூப் நிறுவனத்தால் கட்சி ஒளிவழித்தடம் மூடப்பட்டது. அவர் குர்ஆனை எரித்தது 2022 இல் சுவீடனில் கலவரத்திற்கு வழிவகுத்தது, 2023ல் இவர் நிகழ்த்திய எரிப்பு "ஒரு மகத்தான உலகளாவிய சர்ச்சையை" ஏற்படுத்தியதாகக் கூறப்படுகிறது.  

வழக்கறிஞராக, பலுடன் பத்திரிகைகளின் கவனத்துடன் பல வழக்குகளில் பாதுகாவலராக இருந்துள்ளார். பலுடன் பல வழக்குகளிலும், சட்ட மோதல்களிலும் ஈடுபட்டுள்ளார். 2019 இல், டேனிய இனவெறி விதியை மீறியதற்காக இவருக்கு 14 நாட்கள் நிபந்தனை சிறைத்தண்டனை விதிக்கப்பட்டது. 2021 ஆம் ஆண்டில் இனவெறி மற்றும் இழிவான அறிக்கைகளில் குற்றவாளி எனக் கண்டறியப்பட்டார், 3 மாத சிறைத்தண்டனை நிபந்தனையுடன் பெற்றார், இதில் சோமாலிய பெண்ணுக்கு இழப்பீடு வழங்க வேண்டியிருந்தது.  

பலுடன் தனது செயற்பாட்டிற்காக எதிரான அச்சுறுத்தல்களால் தொடர்ந்து காவல்துறை பாதுகாப்பில் உள்ளார்.
# புத்தூர், திருச்சிராப்பள்ளி



**புத்தூர்** என்பது இந்தியாவில் தமிழ்நாடு மாநிலத்தின் திருச்சிராப்பள்ளி மாவட்டத்திலுள்ள வணிகம் சார்ந்த மக்கள் வசிப்பிடப் பகுதியாகும்.  

## அமைவிடம்
புத்தூர் பகுதியானது, திருச்சிராப்பள்ளியில், என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் உயரத்தில் அமைந்துள்ளது.  
## கல்வி
### கல்லூரி
பிஷப் ஹீபர் கல்லூரி என்ற தனியார் கலை மற்றும் அறிவியல் கல்லூரி ஒன்று புத்தூர் பகுதியில் அமைந்துள்ளது.  
## மாவட்ட மைய நூலகம்
திருச்சிராப்பள்ளி மாவட்ட மைய நூலகம், புத்தூரில் அமைக்கப்பட்டுள்ளது.  
## மருத்துவம்
அண்ணல் காந்தி நினைவு அரசு மருத்துவமனை என்ற பல்நோக்கு அரசு மருத்துவமனை ஒன்று புத்தூரில் கட்டப்பட்டுள்ளது.  
## ஆன்மீகம்
### இந்துக் கோயில்
குழுமாயி அம்மன் கோயில் என்ற அம்மன் கோயில் ஒன்று புத்தூரில் கட்டப்பட்டுள்ளது. ஆண்டுதோறும் (ஆட்டுக்) குட்டி குடி திருவிழா என்ற 'மருளாளி என்பவர் ஆட்டுக்குட்டியை கடித்து இரத்தம் குடிக்கும்' திருவிழா புத்தூரில் கோலாகலமாகக் கொண்டாடப்படுகிறது.
# தசால்ட் ஏவியேசன்



**தசால்ட் ஏவியேசன் எஸ்ஏ** ஒரு பிரெஞ்சு இராணுவ வானூர்தி உற்பத்தியாளராகும். இது 1929 ஆம் ஆண்டில் மார்சல் பளோச் என்பவரால் *சொசைட்டி டெஸ் ஏவியன்ஸ் மார்செல் பளோச்* (மார்சல் பளோச் வானூர்தி நிறுவனம்) என்ற பெயரில் நிறுவப்பட்டது. இரண்டாம் உலகப் போருக்குப் பிறகு, மார்சல் பளோச் தனது பெயரை மார்சல் தசால்ட் என்று மாற்றினார், மேலும் நிறுவனத்தின் பெயர் 20 சனவரி 1947 அன்று ஏவியன்ஸ் மார்சல் தசால்ட் (தசால்ட் வானூர்தி நிறுவனம்) என்று மாற்றப்பட்டது.
# கபின்டா மாகாணம்


**கபின்டா மாகாணம்** (*Cabinda province*, முந்தைய பெயர்: **போர்த்துக்கீசிய காங்கோ**) என்பது அங்கோலாவின் மாகாணங்களில் இருந்து பிரிந்த மாகாணம் ஆகும். இதன் அங்கீகாரம், பிரச்சனைக்குரியதாக பல அரசியல் அமைப்புகளால் ஏற்பட்டது. இதன் தலைநகரமும் கபின்டா என்றே அழைக்கப்படுகிறது. உள்ளூர் மக்கள் வேறு பெயர்களால் (*சியோவா*, *கியோவா*) அழைக்கின்றனர். இம்மாகாணம் பெலிசு, புக்கோ-சாவு, கபின்டா (நகரம்), காக்காங்கோ என நான்கு நகராட்சிகளாகப் பிரிக்கப்பட்டுள்ளது. தற்போதுள்ள கபின்டா மூன்று அரசுகள் (இங்கோயோ, லொவாங்கோ இராச்சியம், காக்காங்கோ) இணைந்து உருவானது. இதன் பரப்பளவு 7,290 சதுரகிமீ ஆகும். 2014 ஆம் ஆண்டு மக்கள் தொகைக் கணக்கெடுப்பின்படி, மக்கள் தொகை 716,076 ஆகும்.
# இராபினி



**இராபினி** (*Rapini* அல்லது *broccoli rabe* என்ற கீரைத் தாவரத்தின் இலைகள், மொட்டுகள், தண்டுகள் என அனைத்தும் உணவுக்காக பயன்படக்கூடியதாகும். இதன் மொட்டுகள், பச்சை பூக்கோசு போலவே தோற்றமளிக்கும், ஆனால் உச்சியில், அது போன்ற தலைப்பாகம் இல்லை. இதன் கசப்புச் சுவைக்காக, நடுநிலக் கடல் நாடுகளில் இது பயன்படுத்தப்படுகிறது.  

## வகைப்பாடு
இதன் தாயகம் ஐரோப்பா எனக் கருதப்படுகிறது. இதன் தாவரக்குடும்பம், கடுகுக் குடும்பம் (Brassicaceae) ஆகும். இராபினி தாவரவியல் அடிப்படையில் *Brassica rapa* var. *ruvo* என அழைக்கப்படுகிறது. இதற்கு பல பெயர்கள் ( broccoletti, broccoli raab, broccoli rabe, spring raab, ruvo kale.) உள்ளன. இதில் பல உயிர்ச்சத்துகள் அடங்கியுள்ளன. குறிப்பாக உயிர்ச்சத்து ஏ, உயிர்ச்சத்து சி, உயிர்ச்சத்து கே, பொட்டாசியம், சுண்ணாம்பு, இரும்பு போன்ற தாது உப்புகளும் அடங்கியுள்ளன.  

## இவற்றையும் காணவும்
- கடுகுக் கீரை
- வெண் நூல்கோல்
- கோசுக்கிழங்கு
- பிராசிகா இராபா
# தசால்ட் ரபேல்


**தசால்ட் ரபேல்** என்பது ஒரு மீயொலிவேக பன்முகச் சண்டை வானூர்தியாகும். இது பிரான்சு நாட்டின் தசால்ட் ஏவியேசன் நிறுவனத்தால் வடிவமைக்கப்பட்டு தயாரிக்கப்படுகின்ற 4.5 ஆம் தலைமுறை சண்டை வானூர்தியாகும்.  

பரந்த அளவிலான ஆயுதங்களைக் எடுத்து செல்ல வல்ல ரபேல் வானாதிக்கம், வான்வழித் தாக்குதல், உளவு, கப்பல் எதிர்ப்புத் தாக்குதல் மற்றும் அணுசக்தி தடுப்பு ஆகிய பணிகளில் ஈடுபடுத்தப்படுகின்றது. பிரெஞ்சு வான்படை மற்றும் பிரெஞ்சு கடற்படை பயன்படுத்துவதற்காக 2001 இல் ரபேல் அறிமுகப்படுத்தப்பட்டது.  
|prime units?=met  

|crew=1 or 2  
|length m=15.27  
|length note=  
|span m=10.90  
|span note=  
|height m=5.34  
|height note=  
|wing area sqm=45.7  
|wing area note=  
|aspect ratio=  
|airfoil=  
|empty weight kg=10300  
|gross weight kg=15000  
|gross weight note=  
|max takeoff weight kg=24500  
|max takeoff weight note=  
|fuel capacity=  
|more general=  

|eng1 number=2  
|eng1 name=சுநேக்மா எம்88  
|eng1 type=தாரை பொறி  
|eng1 kw=  
|eng1 hp=  
|eng1 shp=  
|eng1 kn=50.04  
|eng1 note=  
|power original=  
|thrust original=  
|eng1 kn-ab=75  

|max speed kmh=1912  
|max speed note=  
|cruise speed kmh=  
|cruise speed note=  
|stall speed kmh=  
|stall speed note=  
|never exceed speed kmh=  
|never exceed speed note=  
|minimum control speed kmh=  
|minimum control speed note=  
|range km=  
|range note=  
|combat range km=1850  
|ferry range km=3700  
|ferry range note=with 3 drop tanks  
|endurance=  
|ceiling m=15835  
|ceiling note=  
|g limits=9  
|roll rate=  
|climb rate ms=304.8  
|climb rate note=  
|time to altitude=  
|wing loading kg/m2=328  
|wing loading note=  
|fuel consumption kg/km=  
|power/mass=  
|thrust/weight=0.988  
}}
# யாரிவ் லெவின்



**யாரிவ் கிதியோன் லெவின்** (Yariv Gideon Levin, பிறப்பு:22 சூன் 1969) ஒரு இஸ்ரேலிய வழக்கறிஞரும் அரசியல்வாதியும் ஆவார். இவர் துணைப் பிரதமராகவும் நீதித்துறை அமைச்சராகவும் பணியாற்றுகிறார். இவர் டிசம்பர் 2022 இல் நெசட்டின் சபாநாயகராகப் பணியாற்றினார், இதற்கு முன்பு 2020 முதல் 2021 வரை அந்தப் பாத்திரத்தை வகித்தார். தற்போது லிக்குட் நெசெட் உறுப்பினராகப் பணியாற்றுகிறார், இதற்கு முன்பு உள்நாட்டு பாதுகாப்பு அமைச்சர், சுற்றுலா அமைச்சர் மற்றும் அலியா மற்றும் ஒருங்கிணைப்பு அமைச்சர் ஆகிய பதவிகளை வகித்துள்ளார்.  

## வாழ்க்கை வரலாறு
லெவின் ஜெருசலேமில் கெயில் மற்றும் மொழியியலுக்கான இஸ்ரேல் பரிசு பெற்ற ஆர்யே லெவின் ஆகியோருக்கு பிறந்தார். அவரது தாயின் மாமா எலியாஹு லங்கின், *அல்டலேனா* கப்பலின் தளபதியாகவும், ஹெரூட் பிரதிநிதித்துவப்படுத்தும் முதல் நெசட்டின் உறுப்பினராகவும் இருந்தார், அதே நேரத்தில் மெனாச்செம் பெகின் லெவின் விருத்தசேதன விழாவில் சாண்டக்காக இருந்தார்.  

லெவின் ஜெருசலேமில் உள்ள போயர் உயர்நிலைப் பள்ளியில் படித்தார். தனது தேசிய சேவையின் போது, அவர் அரபு மொழி இசுரேலிய பாதுகாப்புப் படைகளின் புலனாய்வுப் படையில் சேர்ந்தார், பின்னர் அரபு மொழிபெயர்ப்புப் பாடத்தின் தளபதியாக பணியாற்றினார். 1995 ஆம் ஆண்டில் அரபு, ஆங்கிலம் மற்றும் எபிரேய மொழிகளுக்கு இடையில் மொழிபெயர்க்கப்பட்ட பொருளாதார சொற்களின் அகராதியை அவர் வெளியிட்டார்.  

லெவின் எபிரேய பல்கலைக்கழகத்தில் சட்டத்தில் இளங்கலைப் பட்டம் பெற்றார், மேலும் குடிமையியல்-வணிக சட்டத் துறையில் வழக்கறிஞராகப் பணியாற்றினார். இவர் முன்னாள் நெசெட் உறுப்பினர் யாக்கோவ் ஷாமாயின் மகள் யிஃபாதை மணந்தார். இத்தம்பதியினருக்கு மூன்று குழந்தைகள் உள்ளனர்.  

### அரசியல் நடவடிக்கைகள்
ஜெருசலேமின் எபிரேய பல்கலைக்கழகத்தில் லிக்குட்டின் மாணவர் பிரிவில் லெவின் தனது பொது வாழ்வு நடவடிக்கைகளைத் தொடங்கினார், அங்கு அவர் செய்தித் தொடர்பாளராகவும் பின்னர் பிரிவின் துணைத் தலைவராகவும் பணியாற்றினார். 1997 ஆம் ஆண்டில், மோடி லிக்குட் கிளையை நிறுவிய குழுவிற்கு தலைமை தாங்கினார், 2003 ஆம் ஆண்டில், அவர் கிளையின் தலைவராக நியமிக்கப்பட்டார். இந்தத் திட்டம் குறித்த லிக்குட் உறுப்பினர்களின் கண்காணிப்புக் குழுவில் காசாவிலிருந்து பணிநீக்கம் செய்வதற்கான திட்டத்திற்கு எதிரான எதிர்ப்பையும் அவர் பிரதிநிதித்துவப்படுத்தினார், மேலும் பல்வேறு சட்ட நடவடிக்கைகளில் இந்தத் திட்டத்தை எதிர்த்த நெசெட் உறுப்பினர்களைப் பிரதிநிதித்துவப்படுத்தினர்.  

2006இல் லிக்குட் தலைவர் பெஞ்சமின் நெதன்யாகு, அரசாங்கத்திற்கும் அதன் அப்போதைய பிரதம மந்திரி எஹுத் ஒல்மெர்ட் எதிரான லிக்குட்டின் எதிர்ப்புப் பணிகளை ஒருங்கிணைப்பதற்காக அரசாங்க அதிகாரிகளை மேற்பார்வையிடுவதற்கான லிக்குட் குழுவின் தலைவராக லெவினை நியமித்தார். பிரதமருக்கு எதிராக லெவின் உச்ச நீதிமன்றத்தில் மேல்முறையீடு செய்தார், இதன் விளைவாக இந்த பதவி இல்லாத நீண்ட காலத்திற்குப் பிறகு சமூக நலத்துறை அமைச்சர் நியமிக்கப்பட்டார்.
# ரிஷப் ஷெட்டி



**பிரசாந்த் ஷெட்டி**, தொழில்ரீதியாக **ரிஷப் ஷெட்டி** (Rishab Shetty) என்று அழைக்கப்படும் இவர் இந்திய நடிகரும், திரைப்படத் தயாரிப்பாளரும் ஆவார். இவர் முதன்மையாகக் கன்னடத் திரையுலகில் பணியாற்றுகிறார். 2022-இல் வெளியான காந்தாரா திரைப்படத்தின் மூலம் பிரபலமானார். ரிஷப் ஷெட்டி அத்திரைப்படத்தின் திரைக்கதையை எழுதி இயக்கி, முக்கியக் கதாநாயகனாகவும் நடித்திருந்தார். *சர்க்காரி ஹி பிரா. ஷாலே, காசர்கோடு, கொடுகே: ராமண்ணா ராய்* (2018) படத்திற்காக 66-ஆவது தேசிய திரைப்பட விருதுகளில் சிறந்த குழந்தைகள் படத்திற்கான தேசிய விருது உட்பட பல பாராட்டுகளைப் பெற்றவர்.  

## ஆரம்பகால வாழ்க்கை
ரிஷப் ஷெட்டி 1983 சூலை 7 அன்று கர்நாடகாவின் தெற்கு கன்னட மாவட்டத்திலுள்ள மங்களூருவில் உள்ள கீரடி என்னுமிடத்தில் பிறந்தார். கர்நாடகா மாநிலம் உடுப்பி மாவட்டத்திலுள்ள குந்தாபுராவில் பள்ளிப்படிப்பை முடித்த இவர், பின்னர் பெங்களூரு விஜயா கல்லூரியில் இளங்கலை வணிகவியல் பட்டம் பெற்றார். குந்தாபுராவில் யக்சகானம் நாடகங்கள் மூலம் நாடகப் பயணத்தைத் தொடங்கினார். பெங்களூரில் படிக்கும் போது நாடகங்களில் தீவிரமாகப் பங்கேற்றார். இந்த நாடகங்களின் வெற்றி இவரை ஒரு தொழில்முறை நடிகராக்கியது.  

## திரைப்பட வாழ்க்கை
ரிஷப் ஷெட்டி தனது கல்லூரிப் படிப்பிற்குப் பிறகு, சிறிய அளவில் வருமானம் ஈட்டும் சில பணிகளைச் செய்து வந்தார். அதே நேரம் திரைப்படங்களிலும் தனது வாய்ப்புகளில் முயற்சி செய்தார். மேலும், பெங்களூரில் உள்ள அரசு திரைப்படம் மற்றும் தொலைக்காட்சி நிறுவனத்தில் திரைப்பட இயக்கத்தில் சான்றிதழும் பெற்றார். திரைப்படப் படப்பிடிப்புகளில் உதவி இயக்குநராகப் பணியாற்றத் தொடங்கினார். அபோது இயக்குநர் ரக்சித் ஷெட்டியுடன் நண்பரானார்.  

*துக்ளக்* திரைப்படத்தில் இவரது முதல் முக்கிய வேடம் இருந்தது. இவர் பவன் குமாரின் லூசியாவில் காவல் அதிகாரியாக ஒரு சிறிய பாத்திரத்தில் நடித்தார். பின்னர் ரக்சித் ஷெட்டி இயக்கி 2014-இல் வெளியான உளிதவரு கண்டந்தை படத்தில் முக்கிய வேடத்தில் நடித்தார். பின்னர் 2016-இல், ரக்சித் ஷெட்டி நடிப்பில் இவரது அறிமுக இயக்கத்தில் *ரிக்கி* படம் வெளியானது. அதே ஆண்டில், இவர் *கிரிக் பார்ட்டி* படத்தை இயக்கினார். பிறகு *சர்க்காரி ஹி பிரா. ஷாலே* படத்தை இயக்கினார். திரைப்படம் விமர்சகர்களிடமிருந்து நல்ல வரவேற்பைப் பெற்றது. மேலும், 66-ஆவது தேசிய திரைப்பட விருதுகளில் சிறந்த குழந்தைகள் திரைப்படத்திற்கான தேசிய திரைப்பட விருதை வென்றது.  

ரிஷப் ஷெட்டி, *பெல் பாட்டம்* (2019) திரைப்படத்தில் கதாநாயகனாக அறிமுகமானார். இது 2019 ஆம் ஆண்டு வெளியாகி நல்ல வரவேற்பைப் பெற்ற கன்னடத் திரைப்படமாகும். 2021 ஆம் ஆண்டு வெளியான *கருட கமனா விருஷப வாகன* திரைப்படம் மங்களூருவைச் சேர்ந்த கும்பல் தலைவன் 'ஹரி'யின் வாழ்க்கையைத் தழுவி எடுக்கப்பட்டது. இப்படம் வணிக ரீதியாகவும் விமர்சன ரீதியாகவும் வெற்றி பெற்றது. இதில் ரிஷப் ஷெட்டி மற்றும் ராஜ் பி. ஷெட்டியின் நடிப்பு விமர்சகர்களால் பெரிதும் பாராட்டப்பட்டது.  

2022 ஆம் ஆண்டில் ரிஷப் ஷெட்டி ஹோம்பலே பிலிம்ஸுடன் இணைந்து இயக்கி நடித்த காந்தாரா திரைப்படம் வெளியானது. எல்லாக் காலத்திலும் அதிக வசூல் செய்த கன்னடத் திரைப்படங்களில் காந்தாரா இரண்டாவது இடத்தில் இருந்தது. ஆரம்பத்தில் கன்னட மொழியில் மட்டுமே வெளியிடப்பட்டது. பின்னர், படம் வெற்றிபெற்ற பிறகு மற்ற நான்கு இந்திய மொழிகளில் வெளியிடப்பட்டது. இந்தத் திரைப்படம் நாடு தழுவிய பாராட்டுகளைப் பெற்றது. பல திரைப்பட விமர்சகர்கள் கதாநாயகனாக ரிஷப் ஷெட்டியின் நடிப்பைப் பாராட்டினர். 54-ஆவது பன்னாட்டுத் திரைப்பட விழாவில் (2023) காந்தாரா வெள்ளி மயில் - சிறப்பு நடுவர் விருதை வென்றது.
# மெத்தில்வளையயெக்சனோன்

**மெத்தில்வளையயெக்சனோன்** (*Methylcyclohexanone*) என்பது வளையயெக்சனோனின் வழிப்பெறுதியாகக் கருதப்படுகிறது. அறியப்பட்டுள்ள மூன்று சமபகுதியங்களில் எதையும் இச்சேர்மம் குறிக்கும். 2-மெத்தில்வளையயெக்சனோன், 3-மெத்தில்வளையயெக்சனோன், 4-மெத்தில்வளையயெக்சனோன் என்பவை அம்மூன்று சமபகுதியங்களாகும்.  

மெத்தில்வளையயெக்சேனை ஆக்சிசனேற்ற வினைக்கு உட்படுத்தி இவற்றை உற்பத்தி செய்யலாம். தொடர்புடைய கிரெசால் சேர்மத்தை பகுதியளவு ஐதரசனேற்றம் செய்தும் இவற்றை தயாரிக்கலாம். மூன்று சமபகுதியங்களும் நீர்மநிலையில் காணப்படுகின்றன. 2-மெத்தில்வளையயெக்சனோன், 3-மெத்தில்வளையயெக்சனோன் இரண்டு நாற்தொகுதி மையங்களைக் கொண்டுள்ளன.  

**மெத்தில்வளையயெக்சனோன்கள்**

| சமபகுதியம் | பதிவு எண் | உருகுநிலை. (°செல்சியசு) | கொதிநிலை. (°செல்சியசு) | அடர்த்தி (கி/செ.மீ<sup>3</sup>) |  |
| --- | --- | --- | --- | --- | --- |
| 2-மெத்தில்வளையயெக்சனோன் | 583-60-8 | −13.9 | 165.1 | 0.925 |  |
| 3-மெத்தில்வளையயெக்சனோன் | 591-24-2 | −73.5 | 170.0 | 0.920 |  |
| 4-மெத்தில்வளையயெக்சனோன் | 589-92-4 | −40.6 | 171.3 | 0.916 | } |
# நடுவட்டம், மலப்புறம்


**நடுவட்டம் ** (*Naduvattom*) என்பது இந்தியாவின் கேரளத்தின், மலப்புரம் மாவட்டத்தில் உள்ள ஒரு மக்கள் தொகை கணக்கெடுப்பு ஊர் ஆகும். கேவென்டர்ஸ் ஆர்ட்ஸ் மற்றும் ஸ்போர்ட்ஸ் கிளப் என்பது நடுவட்டத்தில் உள்ள ஒரு பிரபலமான சங்கம் ஆகும்.  

## மக்கள்தொகை
இந்திய மக்கள் தொகை கணக்கெடுப்பின்படி, நடுவட்டத்தின் மொத்த மக்கள் தொகை 18891 ஆகும். இதில் ஆண்களின் எண்ணிக்கை 9049 என்றும், பெண்களின் எண்ணிக்கை 9842 என்றும் உள்ளது.  

## போக்குவரத்து
நடுவட்டம் கிராமமானது குட்டிப்புரம் வழியாக இந்தியாவின் பிற பகுதிகளுடன் இணைக்கப்பட்டுள்ளது. தேசிய நெடுஞ்சாலை எண் 66 எடப்பாள் வழியாகச் செல்கிறது. இச்சாலையானது வடக்கில் கோவா, மும்பை ஆகியவற்றை இணைக்கிறது. தெற்கில் கொச்சி மற்றும் திருவனந்தபுரம் ஆகியவற்றை இணைக்கிறது. தேசிய நெடுஞ்சாலை எண் 966 பாலக்காடு மற்றும் கோயம்புத்தூர் ஆகியவற்றை இணைக்கிறது. அருகிலுள்ள வானூர்தி நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள தொடருந்து நிலையம் குட்டிப்புரத்தில் உள்ளது.
# சந்தீப் சௌதா


**சந்தீப் சௌதா** (*Sandeep Chowta*) (பிறப்பு 1967 அல்லது 1968) ஓர் இந்திய இசையமைப்பாளர் ஆவார். இவர் முதன்மையாக பாலிவுட் மற்றும் தெலுங்குத் திரையுலகில் பணியாற்றுகிறார். மேலும், இந்தியாவில் *கொலம்பியா ரெக்கார்ட்ஸ்* என்ற இசைத்தட்டு நிறுவனத்தின் தலைவராகவும் உள்ளார். இவர் சில பாடல்களையும் பாடியுள்ளார்.  

2003 ஆம் ஆண்டில், சந்தீப் *டெட் எண்ட்* என்ற தலைப்பில் போதைப்பொருள்போதைப்பொருள்]] உபயோகிப்பதற்கு எதிரான ஆவணப்படத்தை தயாரித்தார். இது பல திரைப்பட விழாக்களில் திரையிடப்பட்டது. பதினேழு வயது கல்லூரி மாணவியும் போதைப்பொருள் எதிர்ப்பு ஆர்வலருமான தன்யா குப்சந்தனி என்பவ்ர் இதைத் தயாரித்திருந்தார்.  

2004 ஆம் ஆண்டில் சந்தீப் சௌதா தனது மும்பையில் இயங்கிவரும் *ஏஓ மியூசிக்* என்ற புது யுக இசையரங்கத்தில் அமெரிக்க ஜாஸ் இசைக்கலைஞர் *ஜே ஆலிவர்* மற்றும் *இரிச்சர்ட் கன்னாவே* ஆகியோரை சேர்த்து அவர்களை குழுவின் முக்கிய உறுப்பினர்களில் ஒருவராக்கினார். *ஏஓ மியூசிக்* இசைக்கலைஞர்களான *மிரியம் ஸ்டாக்லி*, *கார்ல் ஜென்கின்ஸ்* ஆகியோரைக் கொண்ட *அடிமஸ்* என்ற இசைத் தொகுப்புகளின் குரல் மற்றும் உலகெங்கிலும் உள்ள குழந்தைகளின் பாடல் குழுமங்களையும் கொண்டுள்ளது. சந்தீப்பின் முயற்சியால் *ஏஓ மியூசிக்கின்* இசைத் தொகுப்பு வெளியீடுகள் 2009 ஆம் ஆண்டு முதல் சர்வதேச அளவில் முதல் ஐந்து பட்டியலில் இடம்பிடித்துள்ளது.  

சந்தீப் 12 தெலுங்குத் திரைப்படங்களுக்கும் இசையமைத்துள்ளார்.  

## சொந்த வாழ்க்கை
சந்தீப் சௌதா ஆப்பிரிக்க நாடானகானாவில் பிறந்தார். நைஜீரியாவில் வளர்ந்தார். பின்னர் இந்தியாவின் பெங்களூருக்கு குடிபெயர்ந்தார். இவர் பந்த் சமூகத்தைச் சேர்ந்த துளு எழுத்தாளரும் தொழிலதிபருமான த. கி. சௌதாவின் மகன். இந்திய வனவிலங்கு ஆராய்ச்சியாளர் பிரஜ்னா சௌதா இவரது சகோதரியாவார்.
# சிர்க்கோனியம் அசிட்டைலசிட்டோனேட்டு



**சிர்க்கோனியம் அசிட்டைலசிட்டோனேட்டு** (*Zirconium acetylacetonate*) என்பது Zr(C<sub>5</sub>H<sub>7</sub>O<sub>2</sub>)<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். ஒருங்கிணைவுச் சேர்மமான இது சிர்கோனியத்தின் பொதுவான அசிட்டைலசிட்டோனேட்டு ஆகும். வெள்ளை நிறத்தில் திண்மப் பொருளாக காணப்படுகிறது. முனைவற்ற கரிம கரைப்பான்களில் அதிக கரைதிறனை வெளிப்படுத்துகிறது, ஆனால் எளிய ஐதரோகார்பன்களில் கரைவதில்லை.  

:ZrOCl<sub>2</sub> + 4&nbsp;Hacac → Zr(acac)<sub>4</sub> + 2&nbsp;HCl + H<sub>2</sub>O  

2.19 Å நீளம் கொண்ட எட்டு ஏறக்குறைய சமமான Zr-O பிணைப்புகளுடன் சதுர எதிர்பட்டக வடிவவியலைக் கொண்டுள்ளது. மூலக்கூறு சமச்சீர் D2 ஆகும் அதாவது நாற்தொகுதி மையச்சமசீரில் அமைந்திருக்கும். புரோட்டான் அணுக்கருக் காந்தஒத்திசைவு அலைமாலையியல் மூலம் ஒரு மெத்தில் குறிப்பலையை கவனிப்பதன் மூலம், உயர் ஒருங்கிணைப்பு எண் சேர்மங்கள் முப்பரிமான வேதியியல் அல்லாத இறுக்கத்தை அறியலாம்.
# டெட்ராபென்சைல்சிர்க்கோனியம்



## கட்டமைப்பு

பென்சைல் ஈந்தணைவிகள் மிகவும் நெகிழ்வானவை என்பதை எக்சுகதிர் படிகவியல் ஆய்வு நிரூபிக்கிறது:ஒரு பல் உருவி நான்கு η2-ஈந்தணைவிகளையும், மற்றொன்று இரண்டு η1- ஈந்தணைவிகளையும், மற்றும் இரண்டு η2-பென்சைல் ஈந்தணைவிகளையும் கொண்டுள்ளன.  

## தயாரிப்பு
டை எத்தில் ஈதரில் உள்ள சிர்க்கோனியம் டெட்ராகுளோரைடுடன் பென்சைல்மக்னீசியம் குளோரைடை சேற்த்து வினைபுரியச் செய்வதன் மூலமாக டெட்ராபென்சைல்சிர்க்கோனியம் தயாரிக்கலாம்.  

## வினைகள்
டெட்ராபென்சைல்சிர்க்கோனியம் ஐதரசன் குளோரைடுடன் சேர்க்கப்படும்போது எளிதாக புரோட்டானாற் பகுப்பு அடைகிறது.  
:Zr(CH<sub>2</sub>C<sub>6</sub>H<sub>5</sub>)<sub>4</sub> + HCl → Zr(CH<sub>2</sub>C<sub>6</sub>H<sub>5</sub>)<sub>3</sub>Cl + CH<sub>3</sub>C<sub>6</sub>H<sub>5</sub>
# 1,1,1-முப்புளோரோ அசிட்டைலசிட்டோன்



**1,1,1-முப்புளோரோ அசிட்டைலசிட்டோன்** (*1,1,1-Trifluoroacetylacetone*) என்பது CF<sub>3</sub>C(O)CH<sub>2</sub>C(O)CH<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிம புளோரின் சேர்மமான இது ஒரு நிறமற்ற நீர்மமாகும். மற்ற 1,3- இருகீட்டோன்களைப் போல இதுவும் பல்லின சேர்மங்களை தயாரிக்க முன்னோடிச் சேர்மமாகப் பயன்படுத்தப்படுகிறது. எ.கா:உலோக அசிட்டைலசிட்டோனேட்டு, பைரசோல்கள். முப்புளோரோஅசிட்டிக் அமிலத்தின் எசுத்தர்களை அசிட்டோனுடன் சேர்த்து ஒடுக்க வினைக்கு உட்படுத்துவதன் மூலம் 1,1,1-முப்புளோரோ அசிட்டைலசிட்டோனை தயாரிக்கலாம்.  

புரோட்டான் அணுக்கருக் காந்தஒத்திசைவு அலைமாலையியல் பகுப்பாய்வின்படி, இச்சேர்மம் முக்கியமாக (97% 33 பாகை செல்சியசு வெப்பநிலையில்) ஈனோலாக உள்ளது. இதே நிலைமைகளின் கீழ் ஒப்பிடுகையில், அசிட்டைலசிட்டோன் மற்றும் அறுபுளோரோஅசிட்டைலசிட்டோனின் ஈனோல் சதவீதம் முறையே 85 மற்றும் 100% ஆகும்.
# குளுவாங் தொடருந்து நிலையம்


**குளுவாங் தொடருந்து நிலையம்** (ஆங்கிலம்: *Kluang Railway Station*; மலாய்: *Stesen KTMB Kluang*) என்பது மலேசியா, ஜொகூர், குளுவாங் மாவட்டம், குளுவாங் நகர்ப்பகுதியில் அமைந்துள்ள ஒரு தொடருந்து நிலையம் ஆகும். இந்த நிலையம் குளுவாங் நகரத்தின் மையப் பகுதியில் அமைந்து இருப்பதால், நகரத்தின் ஒவ்வோர் இடத்தில் இருந்தும் நடந்து செல்லும் தூரத்தில் உள்ளது.  

மலேசியாவின் பழைமையான தொடருந்துகளில் இதுவும் ஒன்றாகும். இந்த நிலையம் 1909-ஆம் ஆண்டில் கட்டப்பட்டது. மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை வழித்தடத்தில் (*KTM West Coast Railway Line*) அமைந்துள்ள இந்த நிலையம் கேடிஎம் இண்டர்சிட்டி சேவைகளை வழங்குகிறது. குளுவாங் நகரத்தில் இந்த நிலையம் அமைந்துள்ளதால், குளுவாங் நகரத்தின் பெயரில் இந்த நிலையம் அழைக்கப்படுகிறது.  

## பொது

குளுவாங் ரெயில்காபி (*Kluang RailCoffee*) என்ற பெயரில் இங்கு ஒரு பிரபலமான காபிக்கடை உள்ளது. இந்தக் காபிக்கடை அதன் காபி பானங்கள் மற்றும் கரியில் வறுக்கப்பட்ட காயா ரொட்டிகளுக்காக நாடு முழுவதும் பிரபலமானது . 3 ஆகஸ்ட் 2022-இல், மலேசியத் சாதனைப் புத்தகத்தில், மலேசியாவின் மிகப் பழைமையான தொடருந்து காபிக்கடை என்ற அங்கீகாரத்தைப் பெற்றது.  

2021-இன் பிற்பகுதியில் இருந்து, பயணிகளின் செயல்பாடுகள் குளுவாங் தற்காலிகத் தொடருந்து நிலையத்திற்கு மாற்றப்பட்டன. குளுவாங் நிலையத்திற்கு தெற்கே ஒரே ஒரு வழித்தடத்தைக் கொண்ட ஒரு நிலையம் தற்காலிகமாகக் கட்டப்பட்டு உள்ளது. கம்போங் மஸ்ஜித் லாமாவில் புதிய நிலையம் கட்டப்பட்டு வருகிறது.  

புதிய பாலோ நிலையம் திறக்கப்பட்டதும், பழைய நிலையம் ஒரு பாரம்பரியக் கட்டிடமாக, பழைய நிலையில் அப்படியே தக்க வைக்கப்படும் மலாயா தொடருந்து நிறுவனம் (KTM) அறிவித்துள்ளது.  

நிலையச் சீரமைப்பின் காரணமாக, பழைய குளூவாங் நிலையம் பயணிகளின் பொது வசதிகளுக்காக மட்டுமே திறக்கப்பட்டுள்ளது. அங்கு பயணிகளுக்கான செயல்பாடுகள் எதுவும் நடைபெறவில்லை. குளுவாங் நிலையத்தைச் சுற்றியுள்ள பாதைகளை அகற்றும் பணிகள் வசதி 2021 டிசம்பரில் தொடங்கப்பட்டது.  

## கிம்மாஸ் - ஜொகூர் பாரு மின்மயமாக்கல் திட்டம்

கிம்மாஸ் - ஜொகூர் பாரு மின்மயமாக்கப்பட்ட இரட்டை கண்காணிப்பு திட்டத்தின் ஒரு பகுதியாக புதிய பாலோ நிலையம் கட்டப்படுகிறது. இந்த நிலையம் 23 ஜூன் 2021 அன்று மூடப்பட்டு, அதற்குப் பதிலாக பாலோ நகரத்தில் ஒரு தற்காலிக நிலையம் அமைக்கப்பட்டது.  

புதிய, வேகமான கேடிஎம் இடிஎஸ் மின்சாரச் தொடருந்து சேவைகளுக்கு இடமளிக்கும் வகையில், ஜொகூர் மாநிலத்தில் உள்ள தொடருந்து வழித்தடங்களில் தற்போது மேம்படுத்தும் பணிகள் நடைபெற்று வருகின்றன.  

மலாயா கடற்கரை மேற்குத் தொடருந்து வழித்தடத்தில் இரட்டைப் பாதை மற்றும் ஒற்றைப் பாதைகளை மின்மயமாக்கும் திட்டமே மலேசிய மின்மயமாக்கல் திட்டம் ஆகும்.
# கதிரவமறைப்பு, ஏப்ரல் 8, 2024



ஏப்ரல் 8,2024 திங்களன்று முழுச் சூரிய கிரகணம் ஒன்று இடம்பெறுகின்றது. இது வட அமெரிக்கா முழுவதும் தெரிவதுடன் **பெரிய வட அமெரிக்க கிரகணம்** என்று சில ஊடகங்களால் அழைக்கப்படுகிறது. புவிக்கும் சூரியனுக்கும் இடையில் நிலவு கடந்து செல்லும்போது கதிரவ மறைப்பு ஏற்படுகிறது. இதனால் புவியிலிருந்து பார்ப்பவர்களுக்கு கதிரவனின் பகுதி மறைந்து தோன்றுகிறது. சந்திரனின் தோற்றவிட்டம் சூரியனை விட பெரியதாக இருக்கும்போது, முழு கதிரவமறைப்பு நிகழ்கிறது. அதாவது அனைத்து நேரடி சூரிய ஒளியையும் தடுத்து, பகலில் இருளாக மாறுகிறது. புவியின் மேற்பரப்பில் ஒரு குறுகிய பாதையில் மட்டுமே முழுமை ஏற்படுகிறது, பகுதி சூரிய கிரகணம் ஆயிரக்கணக்கான கிலோமீட்டர் அகலமுள்ள சுற்றியுள்ள பகுதியில் தெரியும்.  

சுற்றுப்பாதை வீச்சின் அண்மைய நிலை கழித்து மறு நாளே இது நிகழ்கிறது. இதனால் நிலவின் தோற்ற விட்டம் சராசரியை விட 5.5% பெரியதாக இருக்கும். 1.0566 என்ற அளவு, அதன் மிக நீண்ட கால முழுமை 4 நிமிடங்கள் மற்றும் 28.13 விநாடிகளாக மெக்ஸிகன் நகரமான நாசாஸ், டுராங்கோ, (சுமார் 4 மைல் (6 கி.மீ.) வடக்கே மற்றும் அருகிலுள்ள நகரமான டோரியோன், கோகியிலா அருகே இருக்கும்.  

இந்தக் கதிரவமறைப்பு கனடிய மாகாணங்களில் பெப்ரவரி 26,1979க்குப் பிறகு காணக்கூடிய முதல் முழு கதிரவமறைப்பாக இருக்கும். சூலை 11,1991 க்குப் பிறகு மெக்ஸிகோவில் முதலாவதும் ஆகத்து 21,2017 க்குப் பிறகு அமெரிக்காவில் முதலாவதும் 21 ஆம் நூற்றாண்டில் மெக்ஸிகோ, அமெரிக்கா மற்றும் கனடாவில் தெரியும் ஒரே முழு கதிரவமறைப்பும் இதுவாகும். ஆகஸ்ட் 23,2044 வரை அமெரிக்காவில் காணக்கூடிய கடைசி முழு கதிரவமறைப்பாகவும் இது இருக்கும்.  

## தோன்றும்திறன்

கதிரவமறைப்பின் முழுமை பசிபிக் பெருங்கடலில் 230 மைல்கள் (370 கி.மீ.) வடக்கே மார்க்வேசாஸ் தீவுகள் மற்றும் வட அமெரிக்காவில், பசிபிக் கடற்கரை தொடங்கி, மெக்ஸிகோ, அமெரிக்கா மற்றும் கனடா வழியாக வடகிழக்கு திசையில் ஏறும் போது அத்திலாந்துப் பெருங்கடலிலும் முடியும் வரை தோன்றும்.
# இரன்பீர் காலேகா



**இரன்பீர் காலேகா** (*Ranbir Kaleka*) இந்தியாவின் புது தில்லியை தளமாகக் கொண்ட ஒரு சமகால இந்திய பல் ஊடக கலைஞர் ஆவார். இவரது படைப்புகள் பெரும்பாலும் விலங்குகள், பாலியல் மற்றும் பாரம்பரியத்தின் கருப்பொருள்களை மையமாகக் கொண்டுள்ளன. ஆரம்பத்தில் இவர் ஓர் ஓவியராக பயிற்சி பெற்றார். பின்னர் இவரது படைப்புகள், சோதனை திரைப்பட கதை காட்சிகளுக்குள் இரு பரிமாண வன்துணிகளில் அதிகளவில் இயங்கு படங்களாக்கப்பட்டுள்ளன. மேலும் பல முக்கிய பன்னாட்டு கலைக்கூடம் மற்றும் அருங்காட்சியக இடங்களில் காட்சிக்கும் வைக்கப்பட்டுள்ளன.  

2007 ஆம் ஆண்டில், சிகாகோவின் இசுபெர்டசு அருங்காட்சியகத்தின் மூத்த இயூடைக்கா கண்காணிப்பாளரான முனைவர் பெலிசிட்டாசு ஐமான்-இயெலைங்கு, பேரினப் படுகொலை நினைவுச்சின்னத்தை உருவாக்க இரன்பீர் காலேகாவை நியமித்தார். இத்தளம் சார்ந்த கணொலி நிறுவல் "கருதுக" என்று தலைப்பிடப்பட்டுள்ளது. இத்தலைப்பு பிரிமோ லெவியின் இதே பெயரின் கவிதையால் ஈர்க்கப்பட்ட ஒரு தலைப்பாகும். நிறுவல் இரண்டு முன்னிறுத்தல்களைக் கொண்டுள்ளது. ஒன்ரு ஓவியம் மற்றொன்று வாய்வழி சாட்சியத்தின் ஒலிவடிவ விவரிப்பு என்பன அவ்விரண்டு முன்னிறுத்தல்களாகும்.  

2002 ஆம் ஆண்டில், இரன்பீர் காலேகா, ஆசுத்திரியாவின் வியன்னாவில் உள்ள குன்சுடால்லே நகரத்தில் நடைபெற்ற கேபிடல் மற்றும் கர்மா என்ற கண்காட்சியில் காட்சிப்படுத்தினார்.  

1979 ஆம் ஆண்டில் டெல்லி லலித் கலா அகாடமி ஏற்பாடு செய்த 22 ஆவது தேசிய கலை கண்காட்சியில் இரன்பீர் காலேகாவுக்கு இந்திய குடியரசுத் தலைவர் தேசிய விருது வழங்கி சிறப்பித்தார். 2005 ஆம் ஆண்டில் 51 ஆவது வெனிசு நாட்டில் இரண்டு ஆண்டுகளுக்கு ஒரு முறை நடைபெற்ற இந்திய சமகால கண்காட்சியில் காலேகா தன்னுடைய படைப்புகளைக் காட்சிப்படுத்தினார். 2019 ஆம் ஆண்டில் பஞ்சாப் கலை மன்றம் மற்றும் பஞ்சாப் லலித் கலா அகாதமி ஆகியவற்றால் பஞ்சாப் கௌரவ் சன்மான் விருது இவருக்கு வழங்கப்பட்டது.
# குறுகிய முக கங்காரு எலி



**குறுகிய முக கங்காரு எலி** (*Narrow-faced kangaroo rat-திபோடோமைசு வெனசுடசு* ) என்பது *கெட்டோரோமைடே* குடும்பத்தைச் சேர்ந்த கொறிணிச் சிற்றினமாகும். இது அமெரிக்காவில் உள்ள கலிபோர்னியா மட்டுமே பரவியுள்ள அகணிய உயிரி ஆகும்.  

குறுகிய முக கங்காரு எலிகள் கலிபோர்னியா தீபகற்பத்தின் வடக்குப் பகுதிகளில் காணப்படும் ஒரு புதர் நில தாவரமான சபாரல், கலப்பு சபாரல் மற்றும் ஓக் அல்லது பைன் மரங்கள் காணப்படும் பகுதிகலில் வாழ்கின்றன. இவை மேற்கு-மத்திய கலிபோர்னியாவில் கடலோர மலைகளிலும் பரவியுள்ளன.
# சுகோய்



**சுகோய்** (*Sukhoi*) என்பது வானூர்தி தயாரிப்பு மற்றும் பாதுகாப்பு துறையில் ஈடுபட்டுள்ள ஒரு உருசிய (முன்னர் சோவியத்) தொழில்நுட்ப நிறுவனமாகும்.  மாஸ்கோவின் பெகோவோய் மாவட்டத்தை தலைமையிடமாகக் கொண்டு இயங்கும் இந்த நிறுவனமானது மக்கள் போக்குவரத்து மற்றும் இராணுவ பயன்பாட்டிற்காக வானூர்திகளை வடிவமைக்கிறது.  

இந்த நிறுவனம் சோவியத் ஒன்றியத்தில் பாவெல் சுகோயால் 1939 ஆம் ஆண்டில் சுகோய் வடிவமைப்பு பணியகம் என்ற பெயரில் நிறுவப்பட்டது. பிப்ரவரி 2006 இல், உருசிய அரசாங்கம் மிகோயன், இல்யூசின், இர்குட், துபோலேவ் மற்றும் யாகோவ்லேவ் ஆகிய நிறுவனங்களுடன் சுகோயை இணைத்து யுனைடெட் ஏர்க்ராப்ட் கார்ப்பரேஷன் (ஒருங்கிணைந்த வானூர்தி நிறுவனம்) என்ற பெயரில் ஒரு புதிய நிறுவனத்தை அமைத்தது.
# யுரேனியம் பெண்டாபுரோமைடு



**யுரேனியம் பெண்டாபுரோமைடு** (*Uranium pentabromide*) என்பது U<sub>2</sub>Br<sub>10</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.  

## தயாரிப்பு
தனிமங்கள் இரண்டையும் அசிட்டோநைட்ரைல் கரைப்பானில் கரைத்து வினைபுரியச் செய்தால் யுரேனியம் பெண்டாபுரோமைடு உருவாகும். அல்லது புரோமினை யுரேனியம் உலோகம் அல்லது யுரேனியம் டெட்ராபுரோமைடைச் சேர்த்து 55 பாகை செல்சியசு வெப்பநிலைக்கு (131 பாரங்கீட்டு அல்லது 328 கெல்வின் வெப்பநிலை) சூடுபடுத்தினாலும் யுரேனியம் பெண்டாபுரோமைடு உருவாகிறது. யுரேனியம் பெண்டாபுரோமைடு நிலைப்புத்தன்மையற்றடாக உள்ளதால் சுத்திகரிப்பதற்கும் முடிவதில்லை. 80 பாகை செல்சியசு வெப்பநிலையில் இது சிதைவடைந்து யுரேனியம் மற்றும் புரோமைடாக மாறுகிறது. இதன் படிக அமைப்பு β-UCl<sub>5</sub> சேர்மத்தை ஒத்துள்ளது. இது முச்சாய்வு சரிவச்சு கட்டமைப்பும் U<sub>2</sub>Br<sub>10</sub> இருபடிகளையும் கொண்டுள்ளது.  

## அணைவுகள்
UBr<sub>5</sub>L வடிவத்தின் நிலையான அணைவுகள் முப்பீனைல்பாசுபீன் ஆக்சைடு மற்றும் அறுமெத்தில்பாசுபோரமைடு போன்ற ஈந்தணைவிகளுடன் அறியப்படுகின்றன. மேலும் யுரேனியம் டெட்ராபுரோமைடு (UBr<sub>4</sub>) சேர்மத்தை புரோமினேற்றம் செய்வதன் மூலம் விரும்பிய ஈந்தணைவியை முன்னிலைப்படுத்தியும் பெறப்படுகின்றன. கூடுதலாக UBr<sub>5</sub> சேர்மத்துடன் தயோனைல் புரோமைடில் கரைக்கப்பட்ட ஒற்றை இணைதிற புரோமைடை சேர்த்து வினைபுரியச் செய்தால் அறுபுரோமோயுரேனேட்டு(V) உப்பு கிடைக்கிறது.:  

:U<sub>2</sub>Br<sub>10</sub> + 2MBr -> 2M<sup>+</sup>[UBr<sub>6</sub>]<sup>-</sup>}
# ஒருங்கிணைந்த வானூர்தி நிறுவனம்


**ஒருங்கிணைந்த வானூர்தி நிறுவனம்** (*United Aircraft Corporation*) என்பது வானூர்தி தயாரிப்பு மற்றும் பாதுகாப்பு துறையில் ஈடுபட்டுள்ள ஒரு உருசிய (முன்னர் சோவியத்) தொழில்நுட்ப நிறுவனமாகும். மாஸ்கோவை தலைமையிடமாகக் கொண்டு இயங்கும் இந்த நிறுவனமானது மக்கள் போக்குவரத்து மற்றும் இராணுவ பயன்பாட்டிற்காக வானூர்திகளை வடிவமைக்கிறது. பிப்ரவரி 2006 இல், உருசிய அரசாங்கம் மிகோயன், சுகோய், இல்யூசின், இர்குட், துபோலேவ் மற்றும் யாகோவ்லேவ் ஆகிய நிறுவனங்களை இணைத்து யுனைடெட் ஏர்க்ராப்ட் கார்ப்பரேஷன் (ஒருங்கிணைந்த வானூர்தி நிறுவனம்) என்ற பெயரில் ஒரு புதிய நிறுவனத்தை அமைத்தது.  

பிப்ரவரி 2007 இல், இந்த நிறுவனத்தின் கீழ் வடிவமைக்கப்பட்ட முதல் சண்டை வானூர்தியான மிகோயன் மிக்-35 நான்காம் தலைமுறை போர் வானூர்தி உலகிற்கு அறிமுகப்படுத்தப்பட்டது. இந்நிறுவனத்தின் தொழிற்சாலைகள் மற்றும் அலுவலகங்கள் உருசியாவின் பல்வேறு பிராந்தியங்களில் அமைந்துள்ளன. இந்த நிறுவனம் இத்தாலி, இந்தியா மற்றும் சீனாவில் உள்ள நிறுவனங்களுடன் கூட்டு வடிவமைப்பு மற்றும் தயாரிப்பு முயற்சிகளிலும் ஈடுபட்டுள்ளது.